Eebba gaa'eelaa
Eebbi gaa'eelaa eebba yeroo cidhaa jaalallewwaniif raawwatamuudha.
Qabattanii aaga qabadhaa</br>
Rafaa abjuu qabaadhaa</br>
Adeemaa milkii qabaadhaa</br>
Miilaan lafa qabadhaa</br>
Harkaan Waaqa qabadhaa</br>
Coqorsa loo’aa ta’aa</br>
Gannaafi Bona lalisaa</br>
Odaa dagaagaa ta’aa</br>
Gannaafi Bona garbaabaa</br>
Aannanii fi garaa ta’aa</br>
Dhadhaafi mataa ta’aa</br>
Akka biiftuu aanga’aa</br>
Cirracha Abbayyaa ta’aa</br>
Lakkaa’anii isin hin fixin</br>
Madda Walaabuu ta’aa</br>
Waraabanii isin hin fixin</br>
Jalduu Biikkoo ta’aa</br>
Qomaa fi dugdatti baadhaa</br>
Goomattuu, adawiifi tolfattuun isin hin danda’in</br>
Bonaaf hoongee baraaramaa</br>
Ganna balaqqee ofkalaa</br>
Hamaa fi hamtuu isin irraa haa qabu</br>
Kumaatama horaa</br>
Kan hortaniin wajjin bulaa</br>
Walbira oolaa-bulaa</br>
Safuu waliif qabaadhaa</br>
Eebbi kun eebba Oromootii,</br>
Qabatee isin biraa hin hafin</br>